
           Αθήνα  3  Ιουλίου  2012
Προς

τις Ελεγκτικές Εταιρείες
[με την παράκληση να ενημερώσετε σχετικά 

τους Ορκωτούς Ελεγκτές Λογιστές σας]

Θέμα:  ► ΕΜΦΑΝΙΣΗ ΥΠΕΡΑΞΙΑΣ ΑΠΟΡΡΟΦΟΥΜΕΝΗΣ ΕΤΑΙΡΕΙΑΣ
  ► ΥΠΟΔΕΙΓΜΑ ΕΚΘΕΣΕΩΣ ΓΙΑ ΑΠΟΤΙΜΗΣΗ ΠΕΡΙΟΥΣΙΑΚΩΝ ΣΤΟΙΧΕΙΩΝ ΣΥΓΧΩΝΕΥΟΜΕΝΩΝ ΦΟΡΕΩΝ ΣΤΑ ΠΛΑΙΣΙΑ ΤΟΥ ΚΑΛΛΙΚΡΑΤΗ
Κύριοι, 

Σας γνωστοποιούμε προς ενημέρωσή σας ότι το Εποπτικό Συμβούλιο κατά την υπ’ αριθμ. Ζ΄6/4/27.6.2012 συνεδρίασή του, έκανε ομόφωνα αποδεκτή τη γνώμη του Επιστημονικού Συμβουλίου του Σώματος Ορκωτών Ελεγκτών Λογιστών σχετικά με τα κατωτέρω θέματα:
►    Θέμα 1ο : Λογιστικός χειρισμός της διαφοράς μεταξύ της αξίας κτήσεως των μετοχών απορροφούσας θυγατρικής και της καθαρής θέσης αυτής που εμφάνιζε η απορροφούμενη μητρική εταιρεία στις ενοποιημένες οικονομικές της καταστάσεις ως υπεραξία.

Tο ποσό που θα αναγνωριστεί σαν υπεραξία στα βιβλία της απορροφούσας εταιρείας Β, θα ισούται με το ποσό €13 εκ. της υπεραξίας που εμφανιζόταν στις ενοποιημένες οικονομικές καταστάσεις που προηγουμένως συνέτασσε η απορροφούμενη εταιρεία Α. 
Η διαφορά που προκύπτει μεταξύ του προαναφερόμενου ποσού (€13 εκ) και της διαφοράς  μεταξύ της αξίας που είχε αποκτήσει η Α τις μετοχές της απορροφούσας θυγατρικής Β και της λογιστικής καθαρής θέσης της Α, κατά την ημερομηνία πραγματοποίησης της εξεταζόμενης απορρόφησης (οπότε και ενσωματώνονται τα δεδομένα της απορροφούμενης Α στα βιβλία της απορροφούσας Β), θα απεικονιστεί προσθετικά ή αφαιρετικά στην καθαρή θέση της απορροφούσας Β, σαν χρεωστική ή πιστωτική διαφορά απορρόφησης συνδεδεμένης εταιρείας."

►    Θέμα 2ο   : Υπόδειγμα εκθέσεως για αποτίμηση περιουσιακών στοιχείων 


 συγχωνευόμενων φορέων στα πλαίσια του Καλλικράτη.

ΕΚΘΕΣΗ ΑΝΕΞΑΡΤΗΤΟΥ ΕΛΕΓΚΤΗ

Προς τον Φορέα Διαχείρισης Στερεών Αποβλήτων

Ελέγξαμε τη συνημμένη κατάσταση απογραφής των περιουσιακών στοιχείων και υποχρεώσεων της ………. κατά την (ημερομηνία ΧΧ/ΧΧ/ΧΧΧΧ)

Ευθύνη της διοίκησης για την κατάσταση απογραφής

Η διοίκηση είναι υπεύθυνη για την κατάρτιση της κατάστασης απογραφής, σύμφωνα με τις απαιτήσεις του Ν. 4071/2012 και για εκείνες τις εσωτερικές δικλίδες που η διοίκηση καθορίζει ως απαραίτητες ώστε να καθίσταται δυνατή η κατάρτιση της κατάστασης αυτής, απαλλαγμένης από ουσιώδη ανακρίβεια, οφειλόμενη είτε σε απάτη είτε σε λάθος. 

Ευθύνη του ελεγκτή

Η δική μας ευθύνη είναι να εκφράσουμε γνώμη επί αυτής της κατάστασης απογραφής, με βάση τον έλεγχό μας. Διενεργήσαμε τον έλεγχό μας σύμφωνα με τα Διεθνή Πρότυπα Ελέγχου. Τα πρότυπα αυτά απαιτούν να συμμορφωνόμαστε με κανόνες δεοντολογίας, καθώς και να σχεδιάζουμε και να διενεργούμε τον έλεγχο με σκοπό την απόκτηση εύλογης διασφάλισης για το εάν η κατάσταση απογραφής είναι απαλλαγμένη από ουσιώδη ανακρίβεια. 

Ο έλεγχος περιλαμβάνει τη διενέργεια διαδικασιών για την απόκτηση ελεγκτικών τεκμηρίων σχετικά με τα ποσά και τις γνωστοποιήσεις
 στην κατάσταση απογραφής. Οι επιλεγόμενες διαδικασίες βασίζονται στην κρίση του ελεγκτή, περιλαμβανομένης της εκτίμησης των κινδύνων ουσιώδους ανακρίβειας της κατάστασης απογραφής, οφειλόμενη είτε σε απάτη είτε σε λάθος. Κατά τη διενέργεια αυτών των εκτιμήσεων κινδύνου, ο ελεγκτής εξετάζει τις εσωτερικές δικλίδες που σχετίζονται με την κατάρτιση
και εύλογη παρουσίαση της κατάστασης απογραφής της οντότητας, με σκοπό το σχεδιασμό ελεγκτικών διαδικασιών κατάλληλων για τις περιστάσεις, αλλά όχι με σκοπό την έκφραση γνώμης επί της αποτελεσματικότητας των εσωτερικών δικλίδων της οντότητας. Ο έλεγχος περιλαμβάνει επίσης την αξιολόγηση της καταλληλότητας των λογιστικών αρχών και μεθόδων που χρησιμοποιήθηκαν και του εύλογου των λογιστικών εκτιμήσεων, που έγιναν από τη διοίκηση, καθώς και την αξιολόγηση της συνολικής παρουσίασης της κατάστασης απογραφής.

Πιστεύουμε ότι τα ελεγκτικά τεκμήρια που έχουμε αποκτήσει είναι επαρκή και κατάλληλα για την θεμελίωση της ελεγκτικής μας γνώμης.

Γνώμη 

Κατά τη γνώμη μας, η κατάσταση απογραφής που εμφανίζει τα περιουσιακά στοιχεία και τις υποχρεώσεις της …………. κατά την (ημερομηνία ΧΧ/ΧΧ/ΧΧΧΧ) είναι καταρτισμένη από κάθε ουσιώδη άποψη, σύμφωνα με τις απαιτήσεις του Ν. 4071/2012.

Λογιστική Βάση και Περιορισμός Διανομής

Χωρίς να διαφοροποιούμε τη γνώμη μας, εφιστούμε την προσοχή στη σημείωση Χ της κατάστασης απογραφής όπου περιγράφεται η λογιστική βάση σύνταξης της κατάστασης απογραφής. Η Κατάσταση αυτή είναι καταρτισμένη για να βοηθήσει την ………….. να εκπληρώσει τις απαιτήσεις του Ν. 4071/2012.

Ως αποτέλεσμα, η κατάσταση απογραφής μπορεί να μην είναι κατάλληλη για άλλο σκοπό. Η Έκθεσή μας προορίζεται αποκλειστικά για την  ………. και το φορέα Διαχείρισης Στερεών Αποβλήτων και δεν πρέπει να διανέμεται σε άλλα μέρη.

[Υπογραφή του ελεγκτή]

[Ημερομηνία της έκθεσης του ελεγκτή]

[Διεύθυνση του ελεγκτή]
2 Αν ο Ελεγκτής διαπιστώσει από τον έλεγχό του ότι η Κατάσταση Απογραφής έχει παραλήψεις ή ανακρίβειες, αναφορικά με την ύπαρξη ή την ορθή αποτίμηση περιουσιακών στοιχείων ή υποχρεώσεων, θα περιλάβει στην έκθεσή του παράγραφο για διαφοροποίηση της γνώμης του (Βάση για γνώμη με επιφύλαξη ή Βάση για αρνητική γνώμη ή Βάση για αδυναμία έκφρασης γνώμης) και θα διαφοροποιήσει, αναλόγως, τη γνώμη του.

Ο ΠΡΟΕΔΡΟΣ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ

ΧΑΡΙΛΑΟΣ Π. ΑΛΑΜΑΝΟΣ

Ορκωτός Ελεγκτής Λογιστής
Εσωτερική Διανομή:

( Υπηρεσία Μητρώου Σ.Ο.Ε.Λ.
 � Εφόσον υπάρχουν γνωστοποιήσεις

